এলাকাবাসীর বরাত দিয়ে পুলিশ জানায়, কালিয়াকৈর উপজেলার ভান্নারা পশ্চিমপাড়া এলাকায় একটি পুকুরের ধারে শনিবার সকালে ওই শিশু ছেলেসহ মাকে দেখতে পায় এলাকাবাসী। তারা প্রথমে ওই মা-ছেলেকে পাগল মনে করেছিল। এক সময় ওই শিশু আব্দুল্লাহ আশপাশের ছোট ছেলে-মেয়েদের সঙ্গে খেলতে যায়। এসময় তার ভিন্ন ভাষায় কথা শুনে সন্দেহ হলে পুলিশে খবর দেয় এলাকাবাসী। খবর পেয়ে কালিয়াকৈর থানাধীন মৌচাক ফাঁড়ি পুলিশ দুপুর আড়াইটার দিকে ঘটনাস্থলে গিয়ে ওই মা-ছেলেকে আটক করে। এসময় ওই শিশু ছেলে তার নাম আব্দুল্লাহ এবং তার মায়ের নাম বিথি বলে জানায়। এছাড়া আর কিছু বলতে পারেনি সে। তবে তার মা কোনো কথা বলেনি। ওই শিশু ছেলে আনুমানিক বয়স ৮ বছর এবং তার মায়ের আনুমানিক বয়স ৩৬ বছর।